रैली से जुटाए तीन हजार से ज्यादा और 50 किलो सब्जी
श्रमिक आदिवासी संगठन ने रैली निकालकर बाजार में लोगों से सहायता मांगी।
भास्कर संवाददाता | बैतूल
झोपड़े तोड़नेे से बेघर हुए आदिवासियों का धरना प्रदर्शन रविवार को तीसरे दिन भी जारी रहा। आदिवासियों ने शहर में रैली निकालकर लोगों से सहयोग मांगा। ठंड में धरने पर बैठे आदिवासियों को लोग भी सहयोग कर रहे हैं। आदिवासी अलाव तापकर व ढोल-ढमाका बजाकर रात काट रहे हैं। संगठन के राजेंद्र गढ़वाल ने बताया लोगों ने 3458 रुपए और 50 किलो सब्जी का सहयोग िदया है।
वन विभाग के पश्चिम वन मंडल के अधिकारी ने पीआरओ के माध्यम से प्रेस नोट जारी किया। उन्होंने कहा है, बोड़ (पटेल ढाना) गवाझड़प और पीपलबर्रा के 68 आदिवासियों ने सामूहिक रूप से वर्ष 2011 में बोड़ में वन भूमि पर अतिक्रमण किया है। इन सभी आदिवासियों पर 2011 में वन अपराध प्रकरण दर्ज है। वन अधिनियम के अंतर्गत कारण बताओ सूचना पत्र जारी किए गए, लेकिन लेने से इंकार करने पर उनके घर पर चस्पा किया गया। 15 दिनों में जवाब देने का समय भी दिया। जिला टॉस्क फोर्स की बैठक में उनकी आजीविका के साधन, जमीन की स्थिति की जानकारी जुटाई। इसमें उनके पास जमीन व आजीविका के साधन उपलब्ध होने की स्थिति समाने आने पर अतिक्रमण हटाया है।
hin_Deva hin_Deva mai_Deva hin_Deva hin_Deva